Ռոբերտ Գրիգորյանի պաշտպանական ճառը չափազանց հուզաթաթախ էր։ Նա, մեղադրողի միջնորդած պատժաչափը "անհարիր" համարելով, հայտարարեց. "Ես, օրինակ, երբեք ինձ անպաշտպան չեմ զգացել այն ժամանակահատվածում, երբ Արման Բաբաջանյանը խուսափել է բանակում ծառայելուց։ Եւ նրան չորսուկես կամ հինգ տարի պատիժ տալով, չեմ կարծում, թե իմ պաշտպանվածությունը պետք է ավելի ամրապնդվի եւ ավելանա։ Ընդհակառակը, նա այդ պատժից խուսափած ժամանակահատվածի համար զղջում է։ ...Մի՞թե այդ մարդուն մենք պետք է չորսուկես տարի կերակրենք պետության հաշվին ինչ-որ ճամբարներում եւ չգիտեմ` որտեղ։ Եւ հաշվի չառնենք, որ նրա ազատ մնալը այս պետությանը ավելի շատ օգուտ է տվել"։